في يوم في نهاية الحصة، مدرسة حكيمة طلبت من كل طالب من طلابها يجيب كيس بلاستيك وشوية بطاطس للمدرسة.
في اليوم التاني قالتلهم، "من النهاردة، مع كل شخص مش بتحبوه في حياتكم، تقدروا تختاروا بطاطساية، تكتبوا عليها اسم الشخص والتاريخ وبعدين تحطوها في الكيس البلاستيك." يوم ورا يوم، شنط بعض الطلبة بقت تقيلة جداً. بعد كده طلبت منهم يشيلوا الكيس ده معاهم في كل حتة يروحوها لمدة أسبوع. كانوا بيحطوه جوه اللحاف بالليل، على الكراسي لما يقعدوا في العربية أو الأتوبيس، وجنب مكاتبهم في المدرسة. الأيام اللي قضوها شايلين الكيس معاهم خلت الطلبة يحسوا بالتقل اللي شايلينه في دماغهم. كان لازم يركزوا معاه طول الوقت عشان ميتنسوش. مع مرور الوقت، البطاطس فسدت وريحتها بقت وحشة. كلهم حاولوا يتخلصوا منها.
كتير بنفتكر إن التسامح هدية للناس التانية، لكن في الحقيقة هو هدية لنفسنا! لو اخترنا نحتفظ بالحزن والكراهية في قلوبنا، هنضطر نشيلهم معانا طول حياتنا.
تفتكر اتعلمت حاجة من المدرسة الحكيمة ومن اللي طلبته من طلابها يعملوه؟
الطلبة عملوا إيه مع البطاطس لما فسدت؟
كلوها احتفظوا بيها ادوها لغيرهم رموها